钦定古今图书集成/明伦汇编/官常典/第377卷 > 隋
## 钦定古今图书集成/明伦汇编/官常典/第377卷 > 隋

隋设太仆寺，统“《骅骝》《乘黄》诸厩令。”

按《隋书百官志》：“高祖既受命，改周之六官。其所制名，
多依前代之法。置太仆寺，太仆寺置卿少卿各一人，
丞三人，主簿、录事二人。又有兽医博士，员一百二十
人。统骅骝、乘黄、龙厩、车府、典牧牛羊等署，各置令二
人。乘黄车府则各减二人，丞二人，乘黄则一人，典牧
牛羊则各三人。”等员，　太仆卿为正三品，太仆少卿
为“正四品，太仆寺丞为正七品，骅骝署令为正八品，
乘黄龙厩牛羊典牧署令、车府署令为从八品，骅骝
署丞为正九品，乘黄龙厩牛羊典牧署丞、车府署丞
为从九品。”

### 炀帝大业三年太仆寺置二少卿更定卿以下官品而诸厩署各有增减废置

按：《隋书炀帝本纪》，不载。按《百官志》，炀帝即位，多所
改革。三年定令，光禄以下八寺卿，皆降为从三品；少
卿各加置二人，为从四品。诸寺上署令并增为正六
品，中署令为从六品，下署令为正七品。始，开皇中，署
司唯典掌受纳。至是，署令为判首，取二卿判丞，唯知
勾检。令阙丞判，　太仆减骅骝署入殿内尚乘局，改
龙厩曰“典厩署”，有左右驳皂二厩，加置主乘、司库、司
廪官，罢牛羊署。